Diari Oficial de la Generalitat Valenciana


Sumari del DOGV 7266, del 05-05-2014 (2014/3772)

ACORD de 22 d'abril de 2014, del Consell de la Sindicatura de Comptes de la Comunitat Valenciana, pel qual es modifica la instrucció de 28 de setembre de 2012, relativa al subministrament d'informació sobre les obligacions pendents d'aplicar al pressupost, els advertiments i els informes formulats per la intervenció i els acords adoptats contraris als informes del secretari de l'entitat local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3772


Data del document
:   22-04-2014

Organisme emissor
:   Sindicatura de Comptes

Tipus de document
:   Acord

ACORD de 22 d'abril de 2014, del Consell de la Sindicatura de Comptes de la Comunitat Valenciana, pel qual es modifica la instrucció de 28 de setembre de 2012, relativa al subministrament d'informació sobre les obligacions pendents d'aplicar al pressupost, els advertiments i els informes formulats per la intervenció i els acords adoptats contraris als informes del secretari de l'entitat local. [2014/3772]  
Per Acord de 28 de setembre de 2012, el Consell de la Sindicatura de Comptes de la Comunitat Valenciana, va aprovar la instrucció relativa a la tramesa en aquesta institució de la informació sobre les obligacions pendents d'aplicar al pressupost, els advertiments i els informes formulats per la intervenció i els acords adoptats contraris als informes del secretari de l'entitat local (DOCV núm. 6890 i BOCV núm. 105/VIII, els dos de data 26.10.2012).  
Tot i que la seua recent aprovació, cal introduir una modificació a l'esmentada instrucció a fi de donar resposta a diverses qüestions plantejades en la revisió de la documentació tramesa. En concret, la conveniència de substituir els dos períodes semestrals en què es dividia la tramesa de la informació per un sol període anual, i la d'ampliar el termini de tramesa.  
Per tot això, el Consell de la Sindicatura de Comptes de la Comunitat Valenciana, en la seua reunió de data 22 d'abril de 2014 i en l'exercici de les funcions que li atribueix l'article 17, lletra a, de la seua llei reguladora, ha considerat convenient modificar la redacció en els termes següents:  
  
Article segon. Àmbit d'aplicació i informació que s'ha de trametre  
L'àmbit d'aquesta instrucció està format per les entitats locals valencianes, tal com vénen definides en l'article 1 de la Llei 8/2010, de 23 de juny, de la Generalitat, de Règim Local de la Comunitat Valenciana, així com pels consorcis participats majoritàriament per entitats locals.  
Els interventors i els secretaris de les entitats locals hauran de trametre a la Sindicatura abans del primer d'abril de cada any, la informació corresponent a l'exercici anterior. Els dits funcionaris formalitzaran els fitxers corresponents a cada un seguint les indicacions que figuren en l'adreça electrònica ?http://www.sindicom.gva.es/web/wdweb.nsf/menu/sede\_electronica?, i signaran detalladament la seua tramesa mitjançant el registre telemàtic.  
  
Entrada en vigor d'aquesta modificació  
Aquesta modificació entrarà en vigor el dia següent de la seua publicació en el Diari Oficial de la Comunitat Valenciana. Per tant, la informació corresponent a tot l'exercici de 2014 s'haurà d'enviar en 2015, abans del dia 1 d'abril.  
  
València, 22 d'abril de 2014.- El síndic major: Rafael Vicente Queralt.